CELEX: 62018TN0020
Language: el
Date: 2018-01-17 00:00:00
Title: Υπόθεση T-20/18: Προσφυγή-αγωγή της 17ης Ιανουαρίου 2018 — CV κατά Επιτροπής

26.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/34
            
         Προσφυγή-αγωγή της 17ης Ιανουαρίου 2018 — CV κατά Επιτροπής
   (Υπόθεση T-20/18)
   (2018/C 112/44)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: CV (εκπρόσωπος: F. Moyse, δικηγόρος)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει τις προσβαλλόμενες αποφάσεις της 15ης και 20ής Μαρτίου 2017 και της 18ης Οκτωβρίου 2017·
            
         
               —
            
            
               να καταβάλει στον προσφεύγοντα-ενάγοντα το ποσό των 1 475 ευρώ για υλική ζημία, πλέον νομίμων τόκων με επιτόκιο 2,25 %, υπολογιζομένων από την εκταμίευση του εν λόγω ποσού, άλλως από την ημερομηνία υποβολής της ενστάσεως, άλλως από την ημερομηνία ασκήσεως της προσφυγής-αγωγής, καθώς και το ποσό του 1 ευρώ για ικανοποίηση της ηθικής βλάβης·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει τρεις λόγους.
   
               1.
            
            
               Με τον πρώτο λόγο προβάλλεται πλημμέλεια της διοικητικής διαδικασίας, συμπεριλαμβανομένης της διαδικασίας ενώπιον της ιατρικής επιτροπής, που προηγήθηκε της εκδόσεως των επίδικων αποφάσεων με τις οποίες απορρίφθηκε το αίτημα του προσφεύγοντος-ενάγοντος περί αναγνωρίσεως της επαγγελματικής προελεύσεως της ασθένειας και υποχρεώθηκε αυτός στην καταβολή ορισμένων αμοιβών και εξόδων των μελών της ιατρικής επιτροπής.
            
         
               2.
            
            
               Με τον δεύτερο λόγο προβάλλεται πρόδηλη πλάνη εκτιμήσεως στην οποία υπέπεσε ένας ιατρός στις εκθέσεις του.
            
         
               3.
            
            
               Με τον τρίτο λόγο προβάλλεται ανεπαρκής αιτιολογία των προσβαλλομένων αποφάσεων.